Markaziy bank: bank kartalaridan foydalanganda hushyor bo‘ling

Markaziy bank bankomat va POS-terminallarda plastik kartalardan foydalanishda ahamiyat qaratish zarur bo‘lgan bir necha tavsiyalarni e'lon qildi.   
Ma'lum qilinishicha, tavsiya etilayotgan xavfsizlik choralari maksimal darajada bank kartalaridagi jamg‘armalar saqlanishiga xizmat qiladi va ruxsatsiz ishlatilishining oldini oladi. Xususan, bankomatlarda quyidagilarga e'tibor qaratish so‘raladi:
Shuningdek, tavsiyalarda bankomatdan foydalanish vaqtida chop etilgan kvitansiyalarni saqlab qo‘yish, agar uskuna to‘g‘ri ishlamasa undan foydalanmay amaldagi operatsiyani bekor qilish, bankomat kartani qaytarib bermasa, apparatda ko‘rsatilgan telefon raqami orqali tegishli bankka murojaat qilish va holatni tushuntirish so‘ralgan.
Shu bilan birga, fuqarolarga POS-terminallardan foydalanishdagi xavfsizlik choralari haqida ham tavsiyalar berilgan.
POS-terminallarda esa quyidagi jihatlarga e'tiborli bo‘lish talab etiladi:
Agar to‘lov tizimi kontaksiz interfeysga ega kartalarni qo‘llab-quvvatlasa, xavfsizroq to‘lov usuli sifatida kontaksiz to‘lov usulidan foydalanish maqsadga muvofiqdir.
Tavsiyalarda fuqarolardan savdo va xizmatlar ko‘rsatadigan tashkilotlarda bank kartalaridan foydalanganda hushyor bo‘lish, chekni olgandan so‘ng, unda ko‘rsatilgan summani tekshirish so‘ralgan.
Avvalroq, Markaziy bank tomonidan karta egasi mablag‘ini firibgarlarga o‘zlashtirish uchun sharoit yaratib berishiga sabab bo‘ladigan omillar bo‘yicha ma'lumot berilgandi.